**UNIVERSITATEA DE ŞTIINŢELE VIEŢII "ION IONESCU DE LA BRAD" DIN IAŞI**

**PROGRAMUL OPERAŢIONAL CAPITAL UMAN**

**Axa prioritară 6 – Educaţie şi competenţe**

**Prioritatea de investiții – 10.iv.**

**Titlul proiectului:** Program pentru cresterea performantei si inovarii in cercetarea doctorala si postdoctorala de excelență **- PROINVENT**

**PROTOCOL DE COLABORARE**

privind efectuarea unor **stagii de practică destinate dezvoltării laturii aplicative a cercetării științifice derulate** în cadrul Proiectului „Program pentru cresterea performanței cercetării si inovării în cercetarea doctorală si postdoctorală de excelență – PROINVENT”, Universitatea de Ştiinţele Vieţii "Ion Ionescu de la Brad" din Iaşi

Prezentul protocol de colaborare stabilește cadrul general de organizare şi desfășurare a stagiului de practică destinat dezvoltării și promovării componentei practice a cercetării, pentru domeniul de studii în care sunt înmatriculați studenții doctoranzi și cercetătorii postdoctoranzi de la Universitatea de Ştiinţele Vieţii "Ion Ionescu de la Brad" din Iaşi, în cadrul proiectului **„Program pentru cresterea performanței cercetării si inovării în cercetarea doctorală si postdoctorală de excelență – PROINVENT”,** finanțat prin intermediul **Programul Operaţional Capital Uman 2014-2020, Axa prioritară 6 – Educaţie şi competenţe, Prioritatea de Investiții - 10.iv.**

**I. Părțile contractante**

Prezentul protocol de colaborare se încheie între:

**Universitatea de Ştiinţele Vieţii "Ion Ionescu de la Brad" din Iaşi**, cu sediul în Aleea Mihail Sadoveanu nr. 3, Iaşi, 700490, România Telefon: 0232 407.407 | Fax: 0232 260.650 | E-mail: rectorat@uaiasi.ro, reprezentată prin Rector, Prof. univ. dr. ing. Gerard Jităreanu, denumită **organizator de stagiu de practică**,

**şi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în municipiul \_\_\_\_\_\_\_\_\_\_-, Str. \_\_\_\_\_\_\_\_\_\_\_\_\_\_\_-, cod fiscal \_\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_, denumită în continuare **partener de stagiu de practică.**

**ART. 1. Obiectul protocolului de colaborare**

(1) Protocolul de colaborare stabileşte cadrul în care se organizează şi se desfăşoară stagiul de practică efectuat de studenţii doctoranzi şi cercetătorii postdoctoranzi, de la Universitatea de Ştiinţele Vieţii "Ion Ionescu de la Brad" din Iaşi, în cadrul proiectului ”Program pentru cresterea performantei și inovării în cercetarea doctorala și postdoctorală de excelență” **– PROINVENT** finanțat prin Programul Operaţional Capital Uman 2014-2020, Axa prioritară 6 – Educaţie şi competenţe, Prioritatea de Investiții - 10.iv. în vederea consolidării cunoştinţelor teoretice şi practice, cât şi în scopul dezvoltării semnificative a competențelor privind inovarea specifice domeniului în care studiază prin facilitarea transferului rezultatelor cercetării.

(2) Modalităţile de derulare şi conţinutul stagiului de pregătire practică sunt descrise în prezentul protocol de colaborare.

**ART. 2. Statutul studenţilor doctoranzi şi cercetătorilor postdoctoranzi**

Participanţii la stagiul de practică ȋn vederea promovării componentei practice a cercetării rămân pe toată durata stagiului de practică, studenţi doctoranzi / cercetătorii postdoctoranzi ai Universității de Ştiinţele Vieţii "Ion Ionescu de la Brad" din Iaşi.

**ART. 3. Durata şi perioada desfăşurării stagiului de practică**

(1) Stagiul de practică va avea durata de \_\_\_\_\_\_\_\_\_\_\_\_\_\_12 luni\_\_\_\_\_\_\_\_\_\_\_\_\_\_\_\_\_\_\_\_\_

(2) Perioada desfăşurării stagiului de practică este de la\_\_\_\_\_\_\_\_\_\_ până la \_\_\_\_\_\_\_\_\_\_\_\_\_\_

**ART. 4. Responsabilităţile studenţilor doctoranzi și cercetătorilor postdoctoranzi**

(1) Studenţii doctoranzi și cercetătorii postdoctoranzi au obligaţia ca pe durata derulării stagiului de practică să respecte programul de lucru stabilit şi să execute activităţile specificate de mentor.

(2) Pe durata stagiului, studenţii doctoranzi și cercetătorii postdoctoranzi vor respecta condițiile de lucru și regulamentul de ordine interioară al partenerului de practică. În cazul nerespectării acestui regulament, conducătorul partenerului de practică îşi rezervă dreptul de a anula protocolul de colaborare, după ce în prealabil a ascultat punctul de vedere al doctorandului/postdoctorandului şi a mentorului, şi a înştiinţat conducătorul instituţiei de învăţământ unde doctorandul/postdoctorandul este înscris şi după primirea confirmării de primire a acestei informaţii.

(3) Studenţii doctoranzi și cercetătorii postdoctoranzi au obligaţia de a respecta normele de securitate şi sănătate în muncă pe care şi le-au însuşit de la reprezentantul partenerului de practică, înainte de începerea stagiului de practică.

(4) Studenţii doctoranzi și cercetătorii postdoctoranzi au obligația să folosească în mod corespunzător bunurile din inventarul partenerului de practică.

(5) Studenţii doctoranzi și cercetătorii postdoctoranzi au obligația să participe la sesiunile de formare în vederea dezvoltării competenţelor de cercetare aplicativă.

(6) Studenţii doctoranzi și cercetătorii postdoctoranzi se angajează să nu folosească, în nici un caz, informaţiile la care au acces în timpul stagiului despre partenerul de practică sau clienţii săi, pentru a le comunica unui terţ sau pentru a le publica, chiar după terminarea stagiului, decât cu acordul respectivului partener de practică.

**ART. 5. Responsabilităţile partenerului de practică**

(1) Partenerul de practică va stabili un mentor pentru stagiul de practică, selectat dintre salariaţii proprii şi ale cărui obligaţii sunt menţionate în acest protocol de colaborare.

(2) În cazul nerespectării obligaţiilor de către studenţii doctoranzi/cercetătorii postdoctoranzi, mentorul din partea partenerului de practică va contacta cadrul didactic supervisor (coordonatorul de doctorat sau tutorele cercetătorului psotdoctorand), și se vor aplica sancţiuni conform regulamentului de organizare şi funcţionare al instituţiei de învăţământ superior.

(3) Înainte de începerea stagiului de practică, partenerul are obligaţia de a face studenţilor doctoranzi/cercetătorilor postdoctoranzi instructajul cu privire la normele de securitate şi sănătate în muncă, în conformitate cu legislația în vigoare. Printre responsabilităţile sale, partenerul de practică va lua măsurile necesare pentru securitatea şi sănătatea în muncă a studenţilor doctoranzi/cercetătorilor postdoctoranzi, precum şi pentru comunicarea regulilor de prevenire asupra riscurilor profesionale.

(4) Partenerul de practică trebuie să pună la dispoziţia doctorandului/posdoctorandului toate mijloacele necesare pentru dobândirea competenţelor precizate în acest protocol de colaborare.

(5) Partenerul de practică are obligaţia de a asigura doctoranzilor/ postdoctoranzilor accesul liber la serviciul de medicina muncii, pe durata derulării pregătirii practice.

**ART. 6. Obligaţiile organizatorului de practică**

(1) Organizatorul de practică desemnează un cadru didactic supervizor, responsabil cu planificarea, organizarea şi supravegherea desfăşurării pregătirii practice/componentei aplicative a cercetării. Cadrul didactic supervizor, împreună cu mentorul desemnat de partenerul de practică stabilesc tematica de practică şi competenţele profesionale care fac obiectul stagiului de pregătire practică.

(2) În cazul în care derularea stagiului de pregătire practică/ componentei aplicative a cercetării nu este conformă cu angajamentele luate de către partenerul de practică în cadrul prezentului protocol de colaborare, conducătorul instituţiei de învăţământ superior (organizator de practică) poate decide întreruperea stagiului de pregătire practică conform protocolului de colaborare, după informarea prealabilă a conducătorului partenerului de practică şi după primirea confirmării de primire a acestei informaţii.

(3) Organizatorul de practică asigură și facilitează schimbul de informații, a celui științific și tehnic pe perioada pregării practice specifice programului de cercetare.

**ART.7. Raportul privind stagiul de pregătire practică**

(1) În timpul derulării stagiului de practică, mentorul împreună cu cadrul didactic supervizor vor evalua practicantul în permanenţă, pe baza unei Fişe de evaluare a competențelor dobândite în cadrul stagiului de practică. Vor fi evaluate atât nivelul de dobândire a competenţelor profesionale (practice şi de cercetare aplicativă), cât şi comportamentul şi modalitatea de integrare a practicantului în activitatea partenerului de practică (disciplină, punctualitate, responsabilitate în rezolvarea sarcinilor, respectarea regulamentului de ordine interioară al întreprinderii/instituţiei publice etc.).

(2) La finalul stagiului de practică, mentorul elaborează un raport, pe baza evaluării nivelului de dobândire a competenţelor de către practicant. Rezultatul acestei evaluări va sta la baza notării practicantului de către cadrul didactic supervizor.

(3) După încheierea stagiului de practică, practicantul va prezenta un raport al activității de practică care va cuprinde: denumirea modulului de pregătire; competenţe dezvoltate/noi competențe dobândite; activităţi desfăşurate pe perioada stagiului de practică; observaţii personale privitoare la activitatea depusă.

**ART. 8. Sănătatea şi securitatea în muncă. Protecţia socială a practicantului**

(1).Partenerul de practică are obligaţia respectării prevederilor legale cu privire la sănătatea şi securitatea în muncă a practicantului pe durata stagiului de practică.

(2). Practicantului i se asigură protecţie socială conform legislaţiei în vigoare.

(3). În cazul unui accident suportat de practicant, fie în cursul lucrului, fie în timpul deplasării la lucru, partenerul de practică se angajează să înştiinţeze organele competente cu privire la accidentul care a avut loc.

**ART. 9. Condiţii facultative de desfăşurare a stagiului de pregătire practică**

(1).Indemnizaţie, gratificări sau prime acordate practicantului, dacă este cazul:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2). Avantaje eventuale (plata transportului de la şi la locul desfăşurării stagiului de practică, tichete de masă, acces la cantina partenerului de practică etc.), dacă este cazul:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3). Alte precizări:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ART. 10. Protecţia datelor cu caracter personal**

(1).În baza prezentului Acord, fiecare Parte se angajează saă prelucreze datele cu caracter personal de care a luat cunoștință pe parcursul derularii prezentului Acord strict in scopul stabilit in acesta, fiind interzisa utilizarea de catre oricare dintre Parti a acestor date in alte scopuri decat cele stabilite prin prezentul Acord.

(2). In acest sens, Partile se angajeaza:

1. Să prelucreze datele cu caracter personal care îi sunt dezvăluite de cealalta Parte (“**Datele Personale**”) cu bună-credinţă, cu respectarea drepturilor persoanelor ale căror date sunt prelucrate datele şi cu respectarea tuturor masurilor legale de protectie si de securitate a datelor si potrivit legii romane în vigoare;
2. Să aplice măsurile tehnice şi organizatorice adecvate pentru protejarea Datelor Personale împotriva distrugerii accidentale sau ilegale, pierderii, modificării, dezvăluirii sau accesului neautorizat, precum şi împotriva oricărei alte forme de prelucrare ilegală.

(3).Fiecare persoana care este implicata in executarea activitatilor ce fac obiectul prezentului Acord va avea acces numai la datele cu caracter personal necesare pentru indeplinirea obligatiilor sale ce ii revin pentru executarea corespunzatoare a prezentului Acord.

(4).Părțile convin să modifice / actualizeze printr-un viitor act aditional capitolul " Protecția datelor cu caracter personal", în sensul efectuării oricăror modificări necesare pentru a îndeplini cerințele Regulamentului (UE) 2016/679 al Parlamentului European și al Consiliului din 27 Aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46 / CE (Regulamentul general privind protecția datelor).

**ART. 11. Legea aplicabilă**

Prezentului Acord i se va aplica şi va fi interpretat în conformitate cu legea română.

**ART. 12. Litigii**

(1). Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul acord de parteneriat vor fi supuse unei proceduri prealabile de soluţionare pe cale amiabilă.

(2). În condiţiile în care în termen de 10 zile calendaristice de la începerea acestor proceduri neoficiale părţile nu reuşesc să rezolve în mod amiabil o divergenţă contractuală, fiecare se poate adresa instanţelor judecătoreşti competente.

**Art. 13. Prevederi finale**

(1). Partile declară si garantează:

* că prezentul Acord reflecta in mod deplin și real voința Partilor și că nu mai exista alte elemente care ar fi trebuit negociate pentru incheierea valabila a acestuia, toate clauzele inserate in prezentul Acord fiind acceptate de catre parteneri atât cu privire la forma, cât și cu privire la continutul acestora.
* că au cunostinta despre imprejurarile reale de incheiere si executare a prezentului Acord

(2).Părţile, cât şi persoanele care le reprezintă, declară că au capacitatea juridică, puterea şi autoritatea de a semna prezentul Acord, în conformitate cu prevederile legale în vigoare aplicabile.

Prezentul acord de parteneriatconține 5 (cinci) pagini şi s-a încheiat astăzi ................................., în 2 (două) exemplare originale redactate în limba română, fiecare parte primind câte un exemplar.

|  |  |
| --- | --- |
| **Universitatea de Ştiinţele Vieţii "Ion Ionescu de la Brad" din Iaşi****Rector**,Prof. univ. dr. Gerard Jităreanu(Semnatura) ...................................... | **Reprezentant partener de practică**(Semnatura) ...................................... |
| **Coordonator proiect USV Iași,**Prof. univ. dr. Valeriu Cotea |  |

(Semnatura) ......................................

**Avizat consilier juridic**